MAJLIS BANDARAYA SEBERANG PERAI TEKS UCAPAN YBHG. DATO' AZHAR BIN HAJI ARSHAD DATUK BANDAR SEBERANG PERAI SEMPENA MAJLIS ANUGERAH PERKHIDMATAN CEMERLANG TAHUN 2023 TARIKH / MASA / TEMPAT 21 MEI 2024 (SELASA) 10.00 PAGI BUKIT JAWI GOLF RESORT SEBERANG PERAI SELATAN Disediakan oleh Jabatan Korporat Ucapan YBhg. Datuk Bandar MBSP 2024
Terima kasih Saudara/Saudari Pengacara Majlis YB Tuan H'ng Mooi Lye Ahli Majlis Mesyuarat Kerajaan Negeri Pulau Pinang Merangkap Pengerusi Jawatankuasa Kerajaan Tempatan Dan Perancangan Bandar & Desa Yang Dihormati En Bernard Cheen Goon Hoi En Zainuddin Bin Mohamed Pn Normahani Binti Muhammad Datuk Mohd Noor Bin Ahmad Whip Ahli Majlis Majlis Bandaraya Seberang Perai Yang Dihormati Ahli-Ahli Majlis Majlis Bandaraya Seberang Perai Yang Berusaha Tuan Haji Baderul Amin Bin Abdul Hamid Setiausaha Bandaraya Majlis Bandaraya Seberang Perai Ketua-Ketua Jabatan dan Pegawai-Pegawai Kanan Majlis Bandaraya Seberang Perai Para Penerima Anugerah Perkhidmatan Cemerlang Tahun 2023 Rakan-Rakan Media Tuan-Tuan dan Puan-Puan yang dihormati sekalian Ucapan YBhg. Datuk Bandar MBSP 2024 1
Bismillahir Rahmanir Rahim Assalamu'alaikum Warahmatullahhi Wabarakatuh, Selamat Pagi dan Salam Sejahtera, 1. Alhamdulillah, marilah kita bersama-sama melahirkan rasa kesyukuran ke hadrat Allah S.W.T., kerana dengan izin dan limpah kurnia-Nya, dapat kita berkumpul dalam Majlis Anugerah Perkhidmatan Cemerlang Tahun 2023 pada pagi ini di Bukit Jawi Golf Resort. 2. Terlebih dahulu, izinkan saya merakamkan setinggi-tinggi penghargaan dan ucapan terima kasih kepada Yang Berhormat Tuan H'ng Mooi Lye, Ahli Majlis Mesyuarat Kerajaan Negeri Pulau Pinang merangkap Pengerusi Jawatankuasa Kerajaan Tempatan dan Perancangan Bandar & Desa yang sudi hadir merasmikan Majlis pada pagi yang berbahagia ini. 3. Sekalung penghargaan dan ucapan terima kasih kepada Yang Dihormati Ahli-Ahli Majlis: Yang Berusaha Tuan Setiausaha Bandaraya; Ketua-Ketua Jabatan MBSP; Pegawai-Pegawai Kanan MBSP; Pengerusi-Pengerusi Persatuan yang bernaung di bawah MBSP, warga kerja MBSP, rakan-rakan media dan semua yang turut hadir bersama-sama bagi menjayakan majlis pada pagi ini. Sekalung Ucapan YBhg. Datuk Bandar MBSP 2024 2
penghargaan dan ucapan terima kasih kepada urus setia dan semua jabatan yang terlibat dalam menjayakan Majlis pada hari ini. 4. Mentadbir sebuah organisasi Pihak Berkuasa Tempatan adalah sama seperti mentadbir satu badan korporat. Saya menyanjung tinggi kesungguhan semua warga kerja MBSP di pelbagai peringkat yang sentiasa komited dalam meningkatkan kualiti perkhidmatan kepada rakyat Seberang Perai. Saya ingin mengambil peluang ini untuk mengucapkan Tahniah dan Syabas kepada semua warga kerja MBSP atas usaha-usaha dan pencapaian-pencapaian yang hebat dan memberangsangkan di dalam dan luar negeri selama ini. 5. Pengukuhan tadbir urus perbandaran, peningkatan keupayaan organisasi serta penerokaan inisiatif pendigitalan dan inovasi baharu bagi meningkatkan kecekapan dan perkhidmatan MBSP akan terus diberi keutamaan dan ditransformasikan bagi membangunkan keupayaan MBSP dalam terus memberi perkhidmatan yang meningkatkan kesejahteraan rakyat. 6. Pembangunan modal ilmu dan modal insan MBSP akan menghasilkan warga kerja yang cekap, dinamik dan mampu menawarkan perkhidmatan yang terbaik. Dalam memberikan perkhidmatan yang cemerlang untuk kesejahteraan rakyat di Seberang Perai, saya akan terus menekankan agar konsep ABC (Amanah, Betul dan Cepat) diamalkan dalam pelaksanaan semua Ucapan YBhg. Datuk Bandar MBSP 2024 3
dasar dan program yang direncanakan serta tugas-tugas harian. Selain itu, kita juga perlu mengamalkan konsep SMART dalam melaksanakan tugasan harian kita, S- Specific, M- Measurable, A- Achievable, R- Reliable, T- Time bagi memangkin Seberang Perai ke arah liveable and aspiring city. 7. Majlis yang diraikan hari ini adalah Majlis Anugerah Perkhidmatan Cemerlang, yang merupakan acara tahunan oleh MBSP, sebagai pengiktirafan dan penghargaan terhadap kecemerlangan yang telah ditunjukkan oleh warga kerja MBSP, dalam melaksanakan tanggungjawab yang telah diamanahkan dengan penuh dedikasi dan komitmen yang tinggi. 8. Saya berkeyakinan penuh bahawa warga kerja MBSP yang berada di hadapan saya pada hari ini merupakan penjawat awam yang cemerlang, yang telah melaksanakan tugasnya dengan penuh dedikasi. Sesungguhnya khidmat bakti yang telah disumbangkan kepada MBSP tidak dapat dibalas. 9. Anugerah Perkhidmatan Cemerlang merupakan manifestasi penghargaan dan pengiktirafan kepada pegawai-pegawai yang terpilih di Majlis Bandaraya Seberang Perai. Saya percaya semua Ketua Jabatan telah melaksanakan pertimbangan yang adil dan saksama untuk menentukan penerima Anugerah Perkhidmatan Cemerlang (APC) yang layak. Diharapkan agar penerima-penerima APC dapat Ucapan YBhg. Datuk Bandar MBSP 2024 4
menjana motivasi kepada semua warga kerja MBSP untuk terus membudayakan bekerja cemerlang sepanjang masa seiring dengan ekspektasi stakeholders dan kehendak warga Seberang Perai. 10. Saya mengambil kesempatan ini untuk merakamkan ucapan Syabas dan Tahniah kepada semua penerima yang diraikan dalam majlis ini. Tahun 2023, seramai 315 kakitangan daripada 4,002 kakitangan telah layak dipilih dan diberi Anugerah Perkhidmatan Cemerlang (APC). Kalau dipecahkan mengikut kumpulan perkhidmatan pula:- i. tujuh (7) orang adalah daripada Kumpulan Pengurusan dan Profesional, ii. 88 orang adalah daripada Kumpulan Pelaksana 1, dan iii. 220 orang adalah daripada Kumpulan Pelaksana 2. 11. Penerima Anugerah Perkhidmatan Cemerlang 2023 akan menerima Sijil Perkhidmatan Cemerlang dan Hadiah Prestasi sebanyak RM1,000.00. Majlis Anugerah Perkhidmatan Cemerlang yang diadakan pada pagi ini adalah manifestasi penghargaan Pengurusan dan Pentadbiran MBSP terhadap kakitangan-kakitangan MBSP yang telah menunjukkan prestasi yang cemerlang sepanjang tahun 2023. 12. Segala usaha, pengorbanan, keringat dan usaha yang telah ditunjukkan oleh kakitangan ini dapat menjadi contoh dan pemangkin semangat kepada kakitangan-kakitangan yang lain terutama Ucapan YBhg. Datuk Bandar MBSP 2024 5
kakitangan baru berkhidmat dengan MBSP. Penganjuran majlis seperti ini menjadi bukti bahawa pihak MBSP sentiasa mengambil berat soal kebajikan dan usaha-usaha kakitangan yang menjadi pendokong utama kecemerlangan MBSP. 13. Sesungguhnya ia bukti bahawa penerima APC ini merupakan aset yang amat bernilai kepada MBSP dalam memastikan kelestarian kejayaan berterusan sistem penyampaian perkhidmatan di masa- masa akan datang, 14. Justeru, saya mengambil kesempatan ini untuk menyeru warga kerja MBSP agar terus berkhidmat dengan semangat kebersamaan yang tinggi dalam memajukan MBSP dan memastikan penyampaian perkhidmatan sampai kepada kumpulan sasar. 15. Sekali lagi saya mengucapkan Tahniah kepada penerima-penerima APC. Semoga kejayaan para penerima APC memberi inspirasi kepada rakan sekerja yang lain untuk turut berusaha meningkatkan prestasi diri masing-masing di masa akan datang. 16. Saya merakamkan ucapan ribuan terima kasih dan penghargaan saya kepada Yang Berhormat Tuan H'ng Mooi Lye kerana sudi hadir ke Majlis Anugerah Perkhidmatan Cemerlang Tahun 2023. Saya juga mengucapkan terima kasih kepada semua Ahli-Ahli Majlis, Ketua- Ketua Jabatan dan Pegawai-Pegawai Kanan MBSP yang hadir dan Ucapan YBhg. Datuk Bandar MBSP 2024 6
memberikan komitmen penuh dalam menjayakan program pada hari ini. Sekian, terima kasih. Wabillahi Taufik Wal Hidayah, Wassalamualaikum Warahmatullahi Wabarakatuh. Ucapan YBhg. Datuk Bandar MBSP 2024 7